Document ID: 32014D0068

ODLUKA VIJEĆA
od 28. siječnja 2014.
o izmjeni Odluke 1999/70/EZ o vanjskim revizorima nacionalnih središnjih banaka u pogledu vanjskih revizora središnje banke Latvijas Banka
(2014/68/EU)
VIJEĆE EUROPSKE UNIJE,
uzimajući u obzir Protokol (br. 4) o Statutu Europskog sustava središnjih banaka i Europske središnje banke koji je priložen Ugovoru o Europskoj uniji i Ugovoru o funkcioniranju Europske unije, a posebno njegov članak 27. stavak 1.,
uzimajući u obzir Preporuku Europske središnje banke ESB/2013/42 od 15. studenoga 2013. Vijeću Europske unije o vanjskim revizorima središnje banke Latvijas Banka (1),
budući da:
(1)
Reviziju financijskih izvještaja Europske središnje banke (ESB) i nacionalnih središnjih banaka Eurosustava trebaju obavljati neovisni vanjski revizori koje preporučuje Upravno vijeće ESB-a, a odobrava Vijeće Europske Unije.
(2)
Na temelju članka 1. Odluke Vijeća 2013/387/EU (2) Latvija ispunjava uvjete potrebne za usvajanje eura te odstupanje u korist Latvije iz članka 4. Akta o pristupanju iz 2003. (3) prestaje s učinkom od 1. siječnja 2014.
(3)
Upravno vijeće ESB-a preporučilo je da se SIA Ernst & Young Baltic imenuje za vanjske revizore središnje banke Latvijas Banka za financijsku godinu 2014.
(4)
Primjereno je slijediti preporuku Upravnog vijeća ESB-a te u skladu s tim izmijeniti Odluku Vijeća 1999/70/EZ (4),
DONIJELO JE OVU ODLUKU:
Članak 1.
Članku 1. Odluke 1999/70/EZ dodaje se sljedeći stavak:
„18. SIA Ernst & Young Baltic odobravaju se kao vanjski revizori središnje banke Latvijas Banka za financijsku godinu 2014.”
Članak 2.
Ova Odluka proizvodi učinke od dana priopćenja.
Članak 3.
Ova je Odluka upućena Europskoj središnjoj banci.
Sastavljeno u Bruxellesu 28. siječnja 2014.

Labels: 2
4
18